BCPร่วมลงทุนธุรกิจโซลาร์ที่ญี่ปุ่นคาดกำไรสุทธิปี58ฟื้นตัวเด่น-ซื้อ
บล.ดีบีเอส วิคเคอร์ส ระบุในบทวิเคราะห์วันนี้ (1 เม.ย.58) ว่า บริษัท บางจากปิโตรเลียม จำกัด (มหาชน)หรือBCP กำไรจากธุรกิจโซลาร์คิดเป็นราว 2% ตั้งแต่ปี 61 เป็นต้นไป โดยล่าสุดบริษัทประกาศร่วมทุนกับ CHOW ร่วมทุน 70 : 30 ในธุรกิจโรงไฟฟ้าแสงอาทิตย์ที่ญี่ปุ่น กำลังการผลิต 60 MW มูลค่าโครงการ 5.6 พันล้านบาท (93.3 ล้านบาท/MW) ซึ่งสูงกว่าเงินลงทุนในไทย 50% แต่จะได้รับการชดเชยจาก Feed in Tariff ที่สูง คือ 11 บาท/กิโลวัตต์ (ในไทย 5.6 บาท/กิโลวัตต์)
1 เม.ย. 2558

บล.ดีบีเอส วิคเคอร์ส ระบุในบทวิเคราะห์วันนี้ (1 เม.ย.58) ว่า บริษัท บางจากปิโตรเลียม จำกัด (มหาชน)หรือBCP กำไรจากธุรกิจโซลาร์คิดเป็นราว 2% ตั้งแต่ปี 61 เป็นต้นไป โดยล่าสุดบริษัทประกาศร่วมทุนกับ CHOW ร่วมทุน 70 : 30 ในธุรกิจโรงไฟฟ้าแสงอาทิตย์ที่ญี่ปุ่น กำลังการผลิต 60 MW มูลค่าโครงการ 5.6 พันล้านบาท (93.3 ล้านบาท/MW) ซึ่งสูงกว่าเงินลงทุนในไทย 50% แต่จะได้รับการชดเชยจาก Feed in Tariff ที่สูง คือ 11 บาท/กิโลวัตต์ (ในไทย 5.6 บาท/กิโลวัตต์)
ทาง BCP คาดว่าโครงการนี้จะให้ส่วนแบ่งกำไรเข้ามา 130 ล้านบาท/ปีเมื่อเดินหน้าผลิตเต็มที่ หรือราว 2% ของกำไรสุทธิ นอกจากนั้นการยกเลิกมติเพิ่มทุนแบบ General Mandate ทำให้คลายความกังวล สำหรับการขายหุ้น BCP ของ PTT จนถึงขณะนี้มีการขายออกไปแล้ว 15% ให้กับกองทุนวายุภักษ์ ส่วนที่เหลืออีก 12.2% คาดว่าจะขายในไตรมาส 2/58 คงคำแนะนำซื้อ BCP โดยให้ราคาพื้นฐาน 42 บาท โดยคาดการณ์ว่ากำไรสุทธิปี 58 จะฟื้นตัวขึ้นเป็น 5.6 พันล้านบาท (EPS : 4.08 บาท) จาก 712 ล้านบาทในปีก่อน และสูงกว่าปี 56 ที่มีกำไรสุทธิ 4.6 พันล้านบาท ส่วน Dividend Yield ปีนี้คาดไว้ที่ 5%